Liberati, Bonifasi na wenzao
Liberati, Bonifasi na wenzao Servyo, Rustiko, Rogati, Setimo na Masimo (walifariki Karthago, leo nchini Tunisia, 484) walikuwa wamonaki wa Kanisa Katoliki huko Gafsa waliouawa kikatili na Wavandali, wakati wa utawala wa mfalme Huneriki aliyekuwa Mwario, kwa sababu ya kuungama imani sahihi na umoja wa ubatizo. Watesi wao, baada ya kujaribu kuwachoma moto juu ya mbao walipopigiliwa misumari, waliuawa kwa kupigwa kichwa kwa makasia.